Bihoveca hronika

Bihoveca hronika (, , ) ir viena no 16. gadsimta Lietuvas dižkunigaitijas hronikām, kas nosaukta tās pirmā īpašnieka Volkoviskas apriņķa muižnieka Aleksandra Bihoveca vārdā.
Hronika sākas ar stāstu par 500 dižciltīgo ģimeņu bēgšanu no Romas impērijas teritorijas uz Lietuvu, detalizētāk aprakstot notikumus 13.-15. gadsimtā, un beidzas ar stāstu par tatāru armijas sakāvi kaujā pie Kļeckas 1506. gadā.

 Vēsture 
Anonīma autora rakstīto hroniku A. Bihoveca bibliotēkā uzgāja skolotājs Ipolits Kļimaševskis, Novembra sacelšanās periodā 1830. gadā viņš nopublicēja nelielu hronikas fragmentu.Noworocznik litewski na rok 1831. Wilno: 1830, str. 93 — 102 1834. gadā Bihovecs šo 20 burtnīcās uz 159 lappusēm uzrakstīto manuskriptu atdeva vēsturniekam Teodoram Narbutam, kas 1846. gadā Viļņā iespieda pilnu hronikas tekstu ar nosaukumu "Bihoveca hronika" (Kronika Bychowca).Pomaiki do dziejów litewskich. Wilno: 1846 Tā kā hronikas oriģinālais teksts nebija pieejams, tad T. Narbuta izdoto hroniku reizēm uzskatīja par viltojumu.

1907. gadā hronika tika izdota Pēterburgā kā daļa no "Krievu hroniku pilnā krājuma",Полное Собрание Русских Летописей, т. 17 (Западно-русские летописи). СПб., 1907. 1966. gadā to Maskavā izdeva krievu tulkojumā, bet 1971. gadā Viļņā lietuviski kā "Lietuvas metriku".Lietuvos Metraštis. Bychovco Kronika. Vilnius: 1971.

Vēsturnieki uzskata, ka hronika ir vairāku senāku hroniku kompilācija, kas tapusi Lietuvas dižkunigaitijas lielkanclera Alberta Goštauta uzdevumā laika posmā starp 1519. un 1542. gadu, pie kam atsevišķi fragmenti pievienoti līdz 1574. gadam.S. C. Rowell (1994). Sources. In: Rosamond McKitterick: Lithuania Ascending A Pagan Empire Within East-Central Europe. 1295-1345. Cambridge: Cambridge University Press. 43 lpp. .

Hroniku tekstu analīze liecina, ka Bihoveca hronikas pamatā ir Galīcijas-Volīnijas kņazistes hronika.George A. Perfecky: The Galician-Volynian Chronicle as a source of the Bykovets' Chronicle. Studia Ucrainica. 2 (1984). 111-118 lpp.

 Atsauces 

 Ārējās saites 
 Хроніка Биховця. Том 32. Литовсько-білоруські літописи. No: Полное Собрание Русских Летописей, т. 17 (Западно-русские летописи). СПб., 1907
 Ukraiņu enciklopēdija par Bihoveca hroniku

Kategorija:Lietuvas vēsture
Kategorija:Baltkrievijas vēsture
Kategorija:Ukrainas vēsture
Bihoveca hronika